Sacrosancto et exorabili loco Cluniaco monasterio, quod est constructum in honore apostolorum Petri et Pauli, cui preest domnus Odilo abba. Ego Agnes et filii mei Willelmus et Gausfredus donamus habitatoribus jam dicti loci monetam totam quam habemus in villa que nominatur Engeliacus; et in alia villa que vocatur Molgonus, omnes consuetudines quas illic solemus habere, et inde faciatis emere sepicas quas soliti eramus dare vobis. Unde etiam postulamus adscribi nomina nostra in missalem in quo recitantur benefactores vestri, quia maximam fiduciam habemus in orationibus vestris vestreque congregationis; et hoc quod conventum habetis adtendite mihi. In hoc anno jam dicta nobilissima comitissa Agnes obsedit castrum Volventem et ut est sua consuetudo, cepit eum.